الارهاب فى مصر بيشير لعدد من الهجمات الارهابيه حصلت فى مصر على مدنيين و سياسيين. الهجمات كانت شديده خصوصا فى تسعينيات القرن العشرين ، لما حركة الجماعة الاسلامية ال استهدفت " القيادات العليا السياسية" ، و قتلت ميات الناس فى سعيها للحصول على "تطبيق الشريعة الاسلامية فى مصر ". و بيعتقد ان أيمن الظواهرى ، و هو طبيب مصرى و زعيم جماعة الجهاد الاسلامى المصرية هو من مدبرين عمليات القاعدة و هى منظمه مش مصريه و ما بتشتغلش من مصر . و فيه سبع مصريين من اصل 22 شخص محطوطين على لستة اخطر المطلوبين پتاعة مكتب التحقيقات الفيدرالى فى امريكا. بيعتقد ان سنة 1943 شكلت الجماعة الاسلامية اللى اسمها الاخوان المسلمين "جهاز سرى" على شكل منظمة مستقلة للنشاط شبه العسكرى تحت السلطة المباشرة لرئيس الاخوان المسلمين الشيخ حسن البنا . سنة 1948 قتل فريق من الجهاز السرى قاضى الاستئناف أحمد الخازندار انتقاما منه علشان أصدر "حكم قاسى" ضد عضو من أعضاء جماعة الاخوان المسلمين. أحمد الخازندار كان موالس مع الحكومات اللى كان بيعينها الاحتلال الانجليزي اللى كان حيتجنن من الأخوان و نشاطاتهم الفدائية ضد جنود بريطانيا فى قناة السويس. بعد انتصار اسرائيل سنة 1948 على الجيوش العربية يعتقد الجهاز السرى ولع نار فى بيوت يهود فى القاهرة فى يونيه 1948 و فى مخازن مملوكة ليهود فى يوليه فى القاهرة.